Règ revize Aplikasyon pou yon Nimewo Idantifikasyon Pèsonèl Peyè Taks (ITIN an angle) | Internal Revenue Service
Règ revize Aplikasyon pou yon Nimewo Idantifikasyon Pèsonèl Peyè Taks (ITIN an angle)
IRS aktyalize pwosedi ki gen pou wè ak pwosesis pou aplike pou yon Nimewo Idantifikasyon Pèsonèl Kontribyab (ITIN nan lang angle). Chanjman sa yo ranplase kèk enfòmasyon pi ba a tankou dokimantasyon ki nesesè pou moun k ap aplike pou yon ITIN. Kontribyab yo ak reprezantan yo ta dwe ekzamine chanjman sa yo. W ap jwenn plis enfòmasyon nan seksyon Kesyon Moun Poze Souvan, anvan ou fè demann pou yon ITIN.
Kisa règ revize yo ye pou aplikasyon ITIN yo?
IRS anonse chanjman nan pwosesis pou mande yon ITIN. Chanjman sa yo mande pou yo revize règ aplikasyon pou yon ITIN. Koulye a, chak aplikan:
Ava soumèt aplikasyon aktyalize Fòmilè W-7 – Application for IRS Individual Taxpayer Identification Number (Aplikasyon pou Nimewo Idantifiksayon Pèsonèl Kontribyab IRS);
Ava anekse deklarasyon taks federal sou salè li nan Fòmilè W-7, osnon
Ap kalifye anba yon Rezèv nan kritè pou soumèt deklarasyon taks federal yo.
Yon aplikan ki kalifye pou yon rezèv nan kritè pou soumèt yon deklarasyon taks fèt pou bay dokimantasyon ki pou sipòte rezèv la (konsilte enstriksyon pou Fòmilè W-7).
Poukisa IRS la chanje pou l kite kat ITIN pou l chwazi yon lèt otorizasyon?
Rezon ki fè IRS modifye kat ITIN lan pou l adopte yon lèt otorizasyon pito, se pou evite posibilite pou li sanble ak kat Nimewo Sekirite Sosyal la. Moun ki gen yon kat ITIN koulye a p ap bezwen ranplase yo. Yo dwe kontinye itilize nimewo yo te resevwa anvan an lè yo mande yo pou yo soumèt yon nimewo idantifikasyon pou rezon taks.
IRS senplifye kantite dokiman ajans lan ap aksepte kòm pýès valid pou idantite ak kondisyon etranje moun ki bezwen yon ITIN. Gen 13 dokiman ki akseptab. Chak dokiman fèt pou pa perime e yo dwe gen yon dat espirasyon. IRS ap akepte dokiman ki emèt andedan 12 mwa apati lè aplikasyon an te soumèt, si okenn dat espirasyon pa endike. Dokiman yo dwe pote tou non ak foto w, e yo dwe bay prèv se etranje ou ye. Men yon lis sèl dokiman ki asektab:
Dosye lekòl (depandan sèlman – pou sa ki gen mwens pase 14 lane si se etidyan li ye)
Yo p ap aksepte paspò ankò tankou yon pyès idantite endepandan pou depandan yo si paspò a pa pote dat admisyon, amwens ke depandan an soti nan peyi Meksik osnon Kanada. Aplikan an ap gen pou soumèt (ansanm ak paspò li), pyès sila yo:
Deklarasyon lwaye ki montre non aplikan an ak adrès li nan Etazini osnon
Bòdwo sèvis ki montre non aplikan an ak adrès li nan Etazini osnon
Kont labank Aplikan an ki montre non ak adrès li nan Etazini
*Militè ki lòt bò dlo pa gen pou swiv dispozisyon règleman tou nèf sa a.